b"\n_START_ARTICLE_\nComit\xc3\xa8 Ol\xc3\xadmpic d'Israel\n_START_SECTION_\nPrimers anys\n_START_PARAGRAPH_\nEl Comit\xc3\xa8 Ol\xc3\xadmpic d'Israel t\xc3\xa9 com a data de la seva creaci\xc3\xb3 l'any\xc2\xa01933, quan el Comit\xc3\xa8 Ol\xc3\xadmpic de la Terra d'Israel, va ser fundat en el Mandat Brit\xc3\xa0nic de Palestina, i posteriorment fou reconegut pel Comit\xc3\xa8 Ol\xc3\xadmpic Internacional, com el Comit\xc3\xa8 Ol\xc3\xadmpic Nacional de Palestina.  _NEWLINE_En la pr\xc3\xa0ctica, el C.O. Israeli\xc3\xa0 estava controlat per l'organitzaci\xc3\xb3 esportiva Maccabi, i tan sols coordinava les activitats esportives de la comunitat jueva a Palestina, que aleshores era una minoria en el Mandat Brit\xc3\xa0nic de Palestina. Despr\xc3\xa9s de l'establiment de l'Estat sionista d'Israel en 1948, el Comit\xc3\xa8 Ol\xc3\xadmpic d'Israel va ser reorganitzat en 1951, sota el lideratge compartit de les dues majors organitzacions esportives del pa\xc3\xads, Maccabi i Hapoel.\n_START_SECTION_\nReconeixement del COI\n_START_PARAGRAPH_\nEn 1952 el Comit\xc3\xa8 Ol\xc3\xadmpic d'Israel va ser reconegut pel Comit\xc3\xa8 Ol\xc3\xadmpic Internacional, just a temps perqu\xc3\xa8 Israel pogu\xc3\xa9s debutar com a participant en els Jocs Ol\xc3\xadmpics de H\xc3\xa8lsinki. El Comit\xc3\xa8 Ol\xc3\xadmpic d'Israel ha enviat delegacions a tots els Jocs Ol\xc3\xadmpics des d'aleshores, amb l'excepci\xc3\xb3 dels Jocs Ol\xc3\xadmpics de Moscou, que van ser boicotejats durant la Guerra de l'Afganistan. El Comit\xc3\xa8 Ol\xc3\xadmpic d'Israel va debutar en els Jocs Ol\xc3\xadmpics d'Hivern\xc2\xa0de 1994, i des de llavors ha estat un participant regular en els jocs d'hivern.\n_START_SECTION_\nParticipaci\xc3\xb3 en els Jocs Asi\xc3\xa0tics\n_START_PARAGRAPH_\nEntre els anys 1954 i 1974, Israel va participar en els Jocs Asi\xc3\xa0tics, per\xc3\xb2 la pressi\xc3\xb3 pol\xc3\xadtica dels pa\xc3\xafsos \xc3\xa0rabs va provocar l'expulsi\xc3\xb3 d'Israel del Comit\xc3\xa8 Ol\xc3\xadmpic\xc2\xa0Asi\xc3\xa0tic en 1981.\n_START_SECTION_\nFestivals Ol\xc3\xadmpics de la Joventut Europea\n_START_PARAGRAPH_\nEn 1994, la seleccions esportives israelianes,\xc2\xa0van ser admeses en les organitzacions esportives europees, i van esdevenir un membre de ple dret. Des de 1995, Israel ha participat en els Festivals Ol\xc3\xadmpics de la Joventut Europea, que s\xc3\xb3n celebrats cada dos anys."